Lucy Hawking

Catherine Lucy Hawking  (lindur më 2 nëntor 1970  ) është një gazetare, filantrope dhe romanciere angleze. Ajo është vajza e fizikanit teorik Stephen Hawking dhe shkrimtares Jane Wilde Hawking. Jeton në Londër.

 Jeta dhe edukimi 

Lucy Hawking lindi në Angli nga shkencëtari Stephen Hawking dhe nga autorja Jane Wilde Hawking. Ajo ka dy vëllezër, Robert dhe Timothy Hawking dhe u rrit në Kembrixh pas disa vjetësh në Pasadena, Kaliforni  si fëmijë. Mori pjesë në Fondacionin "Stephen Perse". Në rininë e saj, u kujdes për babanë e saj pasi shëndeti i tij u përkeqësua nga sëmundja e neuroneve motorike . 

Ajo studioi frëngjisht dhe rusisht në Universitetin e Oksfordit . Gjatë universitetit, ajo kaloi kohë në Moskë për t'u fokusuar në studimet e saj ruse. Pas përfundimit të diplomës, ajo studioi gazetari ndërkombëtare në Universitetin e  Londrës . Atje, vendosi të mos bënte karrierë në gazetari, megjithëse e pa se ishte një praktikë e mirë e të shkruarit dhe një mënyrë për t'u futur në profesionin e shkrimtarit. 

 Çmimet që ka fituar 

Në prill 2008, Hawking mori pjesë në serinë e leksioneve të 50-vjetorit të NASA-s, duke mbajtur një fjalim mbi fëmijët dhe edukimin shkencor. Bazuar në përvojat e saj në turneun në mbarë botën me "George's Secret Key" ( libër i shkrimtares) , duke mbajtur fjalime për fizikën dhe astronominë për fëmijët, leksioni i saj theksoi nevojën për të angazhuar fëmijët në shkencë që në moshë të re.  Disa muaj më vonë, ajo mori çmimin "Sapio" - një çmim italian kushtuar studiuesve  - për popullarizimin e shkencës në mbarë botën. 

Në vitin 2010, "Universiteti i Arizonës " e caktoi atë shkrimtaren e projektit të tij "Origins 2011". 

Në vitin 2013, Hawking foli në festivalin "BrainSTEM": Your Future is Now( "BrainSTEM" :E ardhmja jote është tani) në Institutin për Fizikën Teorike në Waterloo, Ontario, Kanada. 

Në mars 2017, Hawking u ftua të fliste në Festivalin e linjës ajrore "Emirates" në Dubai .  Në qershor, Fondacioni "Amsterdam News" nderuan atë dhe dy gra të tjera në fushën e shkencës. 
Referime